Армэніі выразна не шанцуе як мінімум цягам апошніх ста гадоў, –канстатуе Гак Поўп ў газэце Wall Street Journal. У часе Першай усясьветнай вайны атаманскія туркі забілі або дэпартавалі ад 300 тысячаў да 1.5 мільёна армянаў, што Ерэван лічыць першым генацыдам ў найноўшай гісторыі. У выніку землятрусу ў 1988-м годзе загінулі 25 тысячаў армянаў і прыблізна гэтулькі ж у часе шасьціцігадовай вайны ў Нагорным Карабаху. Аднак гэта не канец нацыянальнай трагедыі. Паводле старшыні армянскага дэпартамэнту міграцыі – Гагіка Еганяна, за апошняе дзесяцігодзьдзе Армэнію пакінулі 800 тысячаў чалавек. Гэта амаль чвэрць усяго насельніцтва краіны, якое налічвае 3.4 мільёны чалавек. Аднак згодна іншай статыстыцы, на самой справе бліжэйшая да праўды лічба – выехала паўтара мільёна, амаль палова армяскага насельніцтва.